Otázka č. 1:

Dobrý deň,  
dopytovali sme dané riešenie u Huawei, odkázali nás, že pokiaľ má niekto "zaregistrovaný projekt" nie je možné poskytnúť dané produkty nám ako ďalšiemu uchádzačovi. Ako sa verejný obstarávateľ vysporiada s touto informáciou s ohľadom na to, že nám je takto defacto odoprená možnosť zúčastniť sa predmetného obstarávania? Budete akceptovať aj ekvivalent?

Odpoveď č. 1:

Kancelária Najvyššieho správneho súdu Slovenskej republiky ako verejný obstarávateľ (ďalej aj ako „KNSS SR“) aktuálne obstaráva rozšírenie riešenia Huawei NCE Campus o ďalšie aktívne prvky a analytickú časť.

Vzhľadom na tú skutočnosť, že sa jedná o rozšírenie už existujúceho prostredia / riešenia, ako primárna forma dodávky produktov sa predpokladá dodávka produktov Huawei, ktoré sú s predmetom zákazky priamo kompatibilné.

KNSS SR ako verejný obstarávateľ žiadnym spôsobom nezasahovala do možností hospodárskeho trhu a nijak nelimitovala možnosť dodávky potrebných zariadení. KNSS SR zašle oficiálne dožiadanie na Huawei distribútora pre slovenský trh, aby sme si predmetné tvrdenie overili. V prípade, ak bude Vaše tvrdenie pravdivé, prijme verejný obstarávateľ účinné opatrenia, nakoľko KNSS SR určite nerealizovala žiadne kroky na akékoľvek ovplyvňovanie trhu.

Každopádne, ako bolo v súťaži uvedené, KNSS SR popisovalo požadovaný predmet zákazky t.j. popis požadovaných funkcionalít.

KNSS SR vo výzve na predloženie ponúk dôkladne vysvetlila možnosť predloženia ekvivalentu, t.j. verejný obstarávateľ bude akceptovať ekvivalent v súlade s opisom predmetu zákazky uvedený vo výzve na predkladanie ponúk.

Z dôvodu overenia si skutočností uvedených v žiadosti o vysvetlenie verejný obstarávateľ predlžuje lehotu na predkladanie ponúk do 21. 10. 2022 do 12:00 hod.